INFORMĀCIJA PRETENDENTIEM

31.07.2026. plkst.16:14 un 03.08.2026. plkst. 16.26. elektronisko iepirkumu sistēmā (EIS) saņemts iespējamā Pretendenta jautājums, uz kuru Iepirkuma komisija sniedz atbildi.
1. Jautājums par iepirkuma 3. daļas 38. pozīciju
Lūdzam precizēt iepirkuma “Sporta inventāra iegāde Dienvidkurzemes novada pašvaldības Sporta pārvaldei” (identifikācijas Nr. DKNP 2026/56) 3. daļas 38. pozīcijā norādītā tīkla nepieciešamo izmēru vai arī vārtu izmērus, kuriem attiecīgais tīkls ir paredzēts. 
Tehniskajā specifikācijā šī informācija nav norādīta, tādēļ pretendentam nav iespējams precīzi identificēt nepieciešamo preci un sagatavot prasībām atbilstošu piedāvājumu.

Atbilde:
Pasūtītājs skaidro Tehniskās specifikācijas/Tehniskā un finanšu piedāvājuma 3. daļas 38. pozīciju:
Iepirkuma priekšmets nav paredzēts konkrēta izmēra vārtu tīklam. Tīkls paredzēts izmantošanai dažādu sporta spēļu zālēs un āra sporta laukumos, un tā izmēri tiks noteikti atbilstoši konkrētajai nepieciešamībai pasūtījuma veikšanas brīdī.
Pretendentam piedāvājumā jānorāda cena par 1 m² tīkla, kas izgatavots no 4,5 mm PE (polietilēna) auklas bezmezglu tehnoloģijā ar acs izmēru 10 × 10 cm. 


2. Jautājums par iepirkuma 2. daļas 6. pozīciju
	6
	Tinumi florbola nūjām
	Tinums radīts maksimālai slodzei, un tā nodiluma pakāpe ir minimāla. Tas lieliski jūtas rokā, neslīd un izvada sviedrus. IFF sertifikāts.


Lūdzam precizēt prasību “IFF sertifikāts” florbola nūju tinumiem, jo saskaņā ar IFF inventāra sertifikācijas sistēmu florbola nūju tinumi netiek sertificēti kā atsevišķa produktu kategorija. Vai būs pieņemams profesionāls florbola nūjas tinums, kas paredzēts lietošanai ar IFF sertificētām florbola nūjām?

Atbilde:
Jā, derēs profesionāls florbola nūju tinums, kas paredzēts lietošanai ar IFF sertificētām florbola nūjām.

